Politiet blev tirsdag eftermiddag nødt til at lukke to kørebaner i Limfjordstunnelen.

Slam på kørebanen i Limfjordstunnelen fik tirsdag eftermiddag politiet til at spærre to kørebaner i nordgående retning. Man troede først, at der var tale om oliespild, efter en kvindelig bilist havde ringet til poltiet og fortalt, at der var glat som sæbe på kørebanen. Beredskabscenter Aalborg rykkede efterfølgende ud, og her kunne de konkludere, at der ikke var tale om olie, men derimod slam. To kørebaner blev her efter lukket i en halv times tid, hvilket naturligvis skabte længere kø i myldertrafikken. Tunnelen er dog nu farbar. Politiet ved endnu ikke, hvem der er skyld i slamspildet.